CELEX: 31987R3061
Language: el
Date: 1987-10-13 00:00:00
Title: Κανονισμός (ΕΟΚ) αριθ. 3061/87 της Επιτροπής της 13ης Οκτωβρίου 1987 που καθορίζει το συντελεστή υπολογισμού της ειδικής εισφοράς απορρόφησης για την περίοδο εμπορίας 1986/87 στον τομέα της ζάχαρης

Avis juridique important

|

31987R3061

Κανονισμός (ΕΟΚ) αριθ. 3061/87 της Επιτροπής της 13ης Οκτωβρίου 1987 που καθορίζει το συντελεστή υπολογισμού της ειδικής εισφοράς απορρόφησης για την περίοδο εμπορίας 1986/87 στον τομέα της ζάχαρης  

Επίσημη Εφημερίδα αριθ. L 290 της 14/10/1987 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 3061/87 ΤΗΣ ΕΠΙΤΡΟΠΗΣ  της 13ης Οκτωβρίου 1987  που καθορίζει το συντελεστή υπολογισμού της ειδικής εισφοράς απορρόφησης για την περίοδο εμπορίας 1986/87 στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1914/87 του Συμβουλίου της 2ας Ιουλίου 1987 που καθιερώνει ειδική εισφορά απορρόφησης στον τομέα της ζάχαρης για την περίοδο εμπορίας 1986/87 (1), και ιδίως το άρθρο 1 παράγραφος 4,  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1914/87 προβλέπει ότι η ειδική εισφορά απορρόφησης που εφαρμόζεται για την περίοδο εμπορίας 1986/87 υπολογίζεται για κάθε επιχείρηση παραγωγής ζάχαρης και κάθε επιχείρηση παραγωγής ισογλυκόζης πολλαπλασιάζοντας το ποσό που οφείλεται από την επιχείρηση ως εισφορές στην παραγωγή της περιόδου εμπορίας 1986/87 με ένα συντελεστή που πρόκεται να καθοριστεί· ότι από τα σχετικά διαθέσιμα στοιχεία προκύπτει ότι πρέπει να ληφθεί υπόψη ο συντελεστής 0,38873·  ότι το άρθρο 1 παράγραφος 2 δεύτερο εδάφιο του κανονισμού (ΕΟΚ) αριθ. 1914/87 ορίζει ότι η εν λόγω ειδική εισφορά απορρόφησης πληρώνεται πριν από τις 15 Δεκεμβρίου 1987, δηλαδή στην ίδια προθεσμία όπως και το υπόλοιπο της εισφοράς στην βασική παραγωγή και της εισφοράς Β που προβλέπεται στο άρθρο 7 παράγραφος 2 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 περί καθορισμού των λεπτομερειών εφαρμογής του καθεστώτος των ποσοστώσεων στον τομέα της ζάχαρης (2), όπως τροποποιήθηκε τελευταία από τον κανονισμό (ΕΟΚ) αριθ. 2682/84 (3)· ότι με τον τρόπο αυτό, για να εξασφαλισθεί ότι τα κράτη μέλη προβαίνουν έγκαιρα στον υπολογισμό για την ειδική εισφορά απορρόφησης κάθε επιχείρησης παραγωγής ζάχαρης και κάθε επιχείρησης παραγωγής ισογλυκόζης, πρέπει να προβλεφθεί ανάλογη προθεσμία για το σκοπό αυτό·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο συντελεστής που προβλέπεται στο άρθρο 1 παράγραφος 2 του κανονισμού (ΕΟΚ) αριθ. 1914/87 καθορίζεται σε 0,38873.  Άρθρο 2  1. Τα κράτη μέλη εισπράττουν την ειδική εισφορά απορρόφησης συγχρόνως με το υπόλοιπο των εισφορών στην παραγωγή που προβλέπονται στο άρθρο 28 του κανονισμού (ΕΟΚ) αριθ. 1785/81 του Συμβουλίου (4).  2. Για την είσπραξη που αναφέρεται στην παράγραφο 1 τα κράτη μέλη προβαίνουν για κάθε επιχείρηση παραγωγής ζάχαρης και για κάθε επιχείρηση παραγωγής ισογλυκόζης πριν από την 1η Νοεμβρίου 1987 για την περίοδο εμπορίας 1986/87 στον υπολογισμό που αναφέρεται στο άρθρο 1 παράγραφος 2 του κανονισμού (ΕΟΚ) αριθ. 1914/87.  Άρθρο 3  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Οκτωβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 3. 7. 1987, σ. 5.  (2) ΕΕ αριθ. L 158 της 9. 6. 1982, σ. 17.  (3) ΕΕ αριθ. L 254 της 22. 9. 1984, σ. 9.  (4) ΕΕ αριθ. L 177 της 1. 7. 1981, σ. 4.